ตอนแรกตุ่มแดงตรงกลางรูขุมขนตรงบริเวณเนินขนอวัยวะเพศค่ะ เลยบีบ 2วันต่อมามันบวมแดงใหญ่ขึ้น ปวดมากๆๆเลยค่ะ วันที่3-4 ตอนนี้เหมือนเป็นหนองแทนค่ะ จุดเดียวควรกินยา หรือ บีบหนองออกหรือปล่อยไว้คะยังไม่สะดวกไปรพเลยค่ะ ขอทราบเบื้องต้นได้มั้ยคะ// เขาเรียกฝีหรือรูขุมขนอักเสพคะ เครียดมากเลย แล้วก็ปวดมากๆๆ🙏🏻😭แบบนี้ค่ะขอบค่ะ
สวัสดีค่ะ ตุ่มแดงตรงรูขุมขนบริเวณขนตรงเนินอวัยวะเพศดังรูปแนบนั้น อาจจะเกิดจาก การอักเสบหรือติดเชื้อของรูขุมขน ซึ่งจากรูปที่มีการบวมแดงมีหนองให้เห็นแล้วนั้น อาจจะมีการติดเชื้อแบคทีเรียร่วมด้วยมาแล้ว สาเหตุอื่นๆเช่น การติดเชื้อรา การมีก้อนไขมันใต้ชั้นผิวหนังอักเสบจากรูปดูเหมือนการเป็นฝีหนองจากการติดเชื้อแบคทีเรียซ้ำซ้อนที่รูขุมขนมากที่สุด การรักษาควรได้รับยาฆ่าเชื้อ และหากไม่ตอบสนอง อาจต้องมีการกรีดระบายหนองโดยแพทย์ต่อไป แต่ส่วนมากถ้าเป็นตุ่มหนองขนาดเล็กหลังได้ยามักจะยุบได้เองดังนั้นเบื้องต้นใช้น้ำเปล่าสะอาดล้างภายนอก ไม่ไปแกะเกาบริเวณที่เป็นเองเด็ดขาดเพื่อป้องกันการติดเชื้อแบคทีเรียซ้ำซ้อน กินยาแก้ปวดเพื่อบรรเทาอาการได้ ใส่เสื้อผ้าที่ระบายอากาศได้ดี ไม่อับชื้นหรือกดทับ ควรไปพบแพทย์ถ้าปวดบวมที่ตุ่มหนองมาก มีไข้ร่วมด้วย